stanford-oval/wikipedia huggingface dataset:
เฟอเรโร รอชเชอร์
ประวัติ

เฟอเรโร รอชเชอร์ มีขึ้นในยุโรปเมื่อ ค.ศ. 1982 แต่เมื่อออกจำหน่ายได้ไม่นาน ก็พักการผลิตไประยะหนึ่งเพราะปัญหาการพิมพ์ฉลาก
มีเกเล แฟร์เรโร (Michele Ferrero) ซึ่งได้รับขนานชื่อว่าเป็นผู้คิดค้นผลิตภัณฑ์นี้ ตั้งชื่อผลิตภัณฑ์ตามชื่อถ้ำ "รอเชเดอมาซาบีแยล" (Rocher de Massabielle) ที่เมืองลูร์ด (Lourdes) อันเป็นที่ตั้งวิหารในศาสนาคริสต์ โดยคำว่า "รอเช" (rocher) ในภาษาฝรั่งเศสนั้น หมายความว่า หิน หรือก้อนหิน
ส่วนประกอบ

เฟอเรโร รอชเชอร์ หนึ่งลูก ประกอบด้วย ผลเฮเซลนัตคั่ว เคลือบด้วยช็อกโกแลตที่ทำจากเฮเซลนัต จากนั้นหุ้มด้วยเวเฟอร์บาง ๆ หนึ่งชั้น แล้วเคลือบด้วยช็อกโกแลตนมผสมเฮเซลนัตบด ก่อนห่อด้วยกระดาษสีทอง
ส่วนประกอบทั่วไป ได้แก่ ช็อกโกแลนม, น้ำตาล, เนยโกโก้, มวลโกโก้, ผงโกโก้ไขมันต่ำ, หางนม, นมผงขาดมันเนย, น้ำมันเนย, น้ำมันปาล์ม, แป้งสาลี, เฮเซลนัต, เกลือ, และโซเดียมไบคาร์บอเนต และใช้เลซิทินเป็นสารทำให้เกาะตัว
การผลิต

การผลิตนั้นใช้เครื่องจักร ขั้นตอนการผลิตไม่เป็นที่เปิดเผย และไม่อนุญาตให้นำอุปกรณ์บันทึกภาพหรือเสียงเข้าในสถานที่ผลิต นับแต่ ค.ศ. 2015 มีนักวารสารศาสตร์ได้รับเชิญเข้าชมสถานที่เพียงไม่กี่คน และมีสถิติว่า นับตั้งแต่ปีเดียวกันนั้น โรงงานที่แอลบาผลิตเฟอเรโร รอชเชอร์ วันละ 24 ล้านลูก
การจำหน่าย

แต่ละปี มีเฟอเรโร รอชเชอร์ ราว 3.6 ล้านลูกวางขายในประเทศต่าง ๆ กว่า 40 ประเทศ ในจำนวนนี้เป็นประเทศในยุโรป 28 ประเทศ, อเมริกา 9 ประเทศ, เอเชีย 9 ประเทศ, โอเชียเนีย 2 ประเทศ, และแอฟริกา 2 ประเทศ
ผลกระทบทางวัฒนธรรม > คริสต์มาส

เฟอเรโร รอชเชอร์ ได้รับการเชื่อมโยงกับวันคริสต์มาสและปีใหม่ โดยนับตั้งแต่ ค.ศ. 2015 ร้อยละ 61 ของยอดขายเกิดขึ้นในช่วงสามเดือนสุดท้ายของปี
ผลกระทบทางวัฒนธรรม > การโฆษณาในสหราชอาณาจักร

ในสหราชอาณาจักรช่วงคริสต์ทศวรรษ 1990 มีการออกโฆษณาเป็นชุดเพื่อประชาสัมพันธ์ผลิตภัณฑ์นี้โดยอ้างอิงงานเลี้ยงในที่พักทูตยุโรป และโฆษณาดังกล่าวถูกล้อเลียนบ่อยครั้งในวัฒนธรรมประชานิยม ใน ค.ศ. 2000 โฆษณานี้ติดอันดับที่ 21 ในผลสำรวจความนิยม "100 โฆษณายอดเยี่ยม" ของสถานีโทรทัศน์ช่อง 4 แห่งสหราชอาณาจักร
ผลกระทบทางวัฒนธรรม > ฮ่องกงและจีน

เฟอเรโร รอชเชอร์  กับนมผงสำหรับทารก เป็นหนึ่งในสินค้าสิบอย่างที่ถูกลักลอบนำเข้าจีนแผ่นดินใหญ่ผ่านชายแดนฮ่องกงมากที่สุด
แหล่งข้อมูลอื่น

เว็บไซต์ทางสหราชอาณาจักร
เว็บไซต์ทางสหรัฐ
ภาพแสดงชั้นแต่ละชั้นของเฟอเรโร รอชเชอร์ หนึ่งลูก
มหาวิทยาลัยราชภัฏเทพสตรี

| --- | --- |
Thepsatri Rajabhat University
ชื่อเดิม: สถาบันราชภัฏเทพสตรี
ชื่อย่อ: มรท. / TRU
คติพจน์: มหาวิทยาลัยทันสมัย ใส่ใจคุณภาพทุกด้าน มีมาตรฐานระดับสากล ประชาชนพึ่งพาได้
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  6 ดูในบทความ  หน่วยงานสนับสนุน  5 ดูในบทความ 
งบประมาณ: 432,835,200 บาท (พ.ศ. 2568)
นายกสภาฯ: วิชัย ศรีขวัญ
อธิการบดี: ผู้ช่วยศาสตราจารย์ กันยา บาร์นท์
อาจารย์: 311 คน (พ.ศ. 2566)
บุคลากรทั้งหมด: 559 คน (พ.ศ. 2566)
ที่ตั้ง: เลขที่ 321 ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี 15000 เลขที่ 14/3 หมู่2 ตำบลสระแจง อำเภอบางระจัน จังหวัดสิงห์บุรี 16130
วิทยาเขต: วิทยาเขต  6 ดูในบทความ 
ต้นไม้: ดอกหางนกยูง
เพลง: ปณิธานเทพสตรี
สี:    กรมท่า - เขียว
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏเทพสตรี (อังกฤษ: Thepsatri Rajabhat University) เป็นวิทยาลัยครูแห่งแรกในส่วนภูมิภาค ตั้งอยู่ที่ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี
ประวัติ

มหาวิทยาลัยราชภัฏเทพสตรี มีประวัติความเป็นมาตั้งแต่ปี พ.ศ. 2463 ในวันที่ 21 กันยายน พุทธศักราช 2463 โดยเริ่มการการก่อตั้ง "โรงเรียนลวะศรี" ซึ่งเปิดสอนเฉพาะนักเรียนหญิง ณ พระที่นั่งจันทรพิศาล ในพระนารายณ์ราชนิเวศน์ ต่อมาได้เปลี่ยนชื่อเป็น "โรงเรียนเทพสตรีวิทยาลัย" หลังจากนั้น ในปี พ.ศ. 2483 ได้ย้ายโรงเรียนมาที่ถนนนารายณ์มหาราช พร้อมทั้งเปลี่ยนชื่อเป็น "โรงเรียนสตรีลพบุรี" และได้รับการยกฐานะเป็น "วิทยาลัยครูเทพสตรี" ซึ่งนับเป็นวิทยาลัยครูแห่งแรกในส่วนภูมิภาค
ต่อมา ในวันที่ 14 กุมภาพันธ์ พ.ศ. 2536 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนาม “สถาบันราชภัฏ” แทนชื่อ "วิทยาลัยครู" มีผลให้ "วิทยาลัยครูเทพสตรี" เปลี่ยนชื่อเป็น"สถาบันราชภัฏเทพสตรี"
และเมื่อวันที่ 9 มิถุนายน พ.ศ. 2547  พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงลงพระปรมาภิไธยในร่างพระราชบัญญัติ  มหาวิทยาลัยราชภัฏ พ.ศ. 2547 มีผลให้สถาบันราชภัฏเทพสตรีเปลี่ยนสภาพเป็น  "มหาวิทยาลัยราชภัฏเทพสตรี" ตั้งแต่วันที่  15 มิถุนายน พ.ศ. 2547 จนถึงปัจจุบัน
สัญลักษณ์ประจำมหาวิทยาลัย

ตรามหาวิทยาลัย เป็นรูปวงรีสองวงล้อมตราพระราชลัญจกรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่พระราชทานให้แก่มหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "มหาวิทยาลัยราชภัฏเทพสตรี" ด้านล่างเป็นอักษรภาษาอังกฤษเขียนว่า " THEPSATRI RAJABHAT UNIVERSITY"
หน่วยงาน

คณะวิทยาการจัดการ
คณะมนุษยศาสตร์และสังคมศาสตร์
คณะครุศาสตร์
คณะวิทยาศาสตร์และเทคโนโลยี
คณะเทคโนโลยีสารสนเทศ
คณะเทคโนโลยีอุตสาหกรรม
สำนักงานอธิการบดี
สำนักศิลปะและวัฒนธรรม
สำนักวิทยบริการและเทคโนโลยีสารสนเทศ
สถาบันวิจัยและพัฒนา
โรงเรียนสาธิตมหาวิทยาลัยราชภัฏเทพสตรี
วิทยาเขตและศูนย์การเรียน > วิทยาเขต

วิทยาเขตสิงห์บุรี ก่อตั้งขึ้นเมื่อปี พ.ศ. 2546 โดยขออนุญาตใช้พื้นที่ราชพัสดุจากกรมธนารักษ์ จำนวน 51 ไร่ บริเวณหมู่ 10 ตำบลพักทัน อำเภอบางระจัน จังหวัดสิงห์บุรี และได้มีการก่อสร้างอาคารเรียนหลังแรก เมื่อเดือนธันวาคม พ.ศ. 2546 ปัจจุบันเปิดทำการสอนทั้งภาคปกติ และภาค กศ.บป.
วิทยาเขตและศูนย์การเรียน > ศูนย์การเรียน

ศูนย์การศึกษาอำเภอตาคลี ตั้งอยู่ในตำบลตาคลี อำเภอตาคลี จังหวัดนครสวรรค์ 60140
ศูนย์การศึกษาอำเภอเดิมบางนางบวช ตั้งอยู่เลขที่ 149 หมู่ 7 ตำบลเขาพระ อำเภอเดิมบางนางบวช จังหวัดสุพรรณบุรี ริมถนนหมายเลข 340 ถนนสุพรรณบุรี– ชัยนาท
ศูนย์การศึกษาอำเภอหนองแค
ศูนย์การศึกษาไอ-แมท
ศูนย์การศึกษาอำเภอชัยบาดาล
ศูนย์การศึกษาจังหวัดอ่างทอง
แหล่งข้อมูลอื่น

มหาวิทยาลัยราชภัฏเทพสตรี เก็บถาวร 2008-01-04 ที่ เวย์แบ็กแมชชีน
| ด ค กหน่วยงานในมหาวิทยาลัยราชภัฏเทพสตรี |
| --- | --- |
คณะ: ครุศาสตร์ · เทคโนโลยีสารสนเทศ · มนุษยศาสตร์และสังคมศาสตร์ · วิทยาการจัดการ · วิทยาศาสตร์และเทคโนโลยี · เทคโนโลยีอุตสาหกรรม
สถาบัน/สำนัก: สำนักวิทยบริการและเทคโนโลยีสารสนเทศ · สำนักงานอธิการบดี · สถาบันวิจัยและพัฒนา · สำนักศิลปะและวัฒนธรรม · สำนักบริหารทรัพยากรมนุษย์ · สำนักมาตรฐานและประกันคุณภาพทางการศึกษา · สำนักงานจัดการทรัพย์สินและรายได้
วิทยาเขต/ศูนย์การศึกษา: วิทยาเขตสิงห์บุรี · ศูนย์การศึกษาสิงห์บุรี · ศูนย์การศึกษาอ่างทอง · ศูนย์การศึกษาชัยบาดาล
ศูนย์ฝึกประสบการณ์วิชาชีพ: ศูนย์ฝึกประสบการณ์วิชาชีพ โรงแรมเทพธานี
หน่วยงานอื่น: ศูนย์วิทยาศาสตร์ · สำนักงานประสานงานบัณฑิตศึกษา  · คลินิกเทคโนโลยี · ศูนย์ภาษาและคอมพิวเตอร์ · ศูนย์นวัตกรรมและเทคโนโลยีการศึกษา · สภามหาวิทยาลัย · สมาคมศิษย์เก่า · สภาคณาจารย์และข้าราชการ
โรงเรียนสาธิต: โรงเรียนสาธิตมหาวิทยาลัยราชภัฏเทพสตรี
หมวดหมู่ • โครงการ • สถานีย่อย
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
มหาวิทยาลัยราชภัฏเพชรบูรณ์

| --- | --- |
Phetchabun Rajabhat University
ตราพระราชลัญจกร สัญลักษณ์ประจำมหาวิทยาลัย
ชื่อเดิม: สถาบันราชภัฏเพชรบูรณ์
ชื่อย่อ: มรพช. / PCRU
คติพจน์: ปัญญา เสฏฐา ปัญญาเป็นสิ่งประเสริฐสุด
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  6 ดูในบทความ  หน่วยงานสนับสนุน  7 ดูในบทความ 
งบประมาณ: 424,970,800 บาท (พ.ศ. 2568)
นายกสภาฯ: รองศาสตราจารย์ สมเจตน์ ภูศรี
อธิการบดี: ผู้ช่วยศาสตราจารย์ ปรีชา ศรีเรืองฤทธิ์
อาจารย์: 297 คน (พ.ศ. 2566)
บุคลากรทั้งหมด: 659 คน (พ.ศ. 2566)
ที่ตั้ง: เลขที่ 83 หมู่ 11 ถนนสระบุรี-หล่มสัก ตำบลสะเดียง อำเภอเมืองเพชรบูรณ์ จังหวัดเพชรบูรณ์ 67000
เพลง: วิทยาลัยครูเพชรบูรณ์
ต้นไม้: อินทนิล
สี: ██ สีม่วง
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏเพชรบูรณ์ (อังกฤษ: Phetchabun Rajabhat University) เป็นมหาวิทยาลัยของรัฐในกลุ่มมหาวิทยาลัยราชภัฏ ตั้งอยู่ในจังหวัดเพชรบูรณ์
ประวัติ

เมื่อปี พ.ศ. 2514 จำรูญ ปิยัมปุตระ ผู้ว่าราชการจังหวัดเพชรบูรณ์ ร่วมกับพ่อค้าประชาชน และสมาชิกผู้แทนราษฏรจังหวัดเพชรบูรณ์ ได้ทำหนังสือถึงรัฐมนตรีว่าการกระทรวงศึกษาธิการขอจัดตั้งวิทยาลัยครูขึ้นกระทรวงศึกษาธิการพิจารณาแล้วอนุมัติให้สร้างวิทยาลัยครูขึ้นที่จังหวัด เพชรบูรณ์โดยประกาศตั้งเมื่อวันที่ 29 กันยายน พ.ศ. 2516 และได้แต่งตั้งให้ น้อย สีป้อ อาจารย์เอก วิทยาลัยครูพิบูลสงคราม พิษณุโลก มารักษาการในตำแหน่งอาจารย์ใหญ่ วิทยาลัยครูเพชรบูรณ์ ตั้งแต่วันที่ 1 ตุลาคม พ.ศ. 2516 และได้รับนักศึกษารุ่นแรกในปีการศึกษา พ.ศ. 2519 โดยรับผิดชอบการศึกษาในเขตจังหวัดเพชรบูรณ์และจังหวัดพิจิตร
สัญลักษณ์

สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทานนาม “สถาบันราชภัฏ”
สีเขียว แทนค่าแหล่งที่ตั้งของสถาบันฯ 36 แห่งในแหล่งธรรมชาติและสิ่งแวดล้อมที่สวยงาม
สีทอง แทนค่าความเจริญรุ่งเรืองทางภูมิปัญญา
สีส้ม แทนค่าความรุ่งเรืองทางศิลปวัฒนธรรมท้องถิ่น ที่ก้าวไกลใน 36 สถาบัน
สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สีประจำสถาบัน สีม่วง
หน่วยงานในสังกัด > คณะวิชา

คณะครุศาสตร์
คณะมนุษยศาสตร์และสังคมศาสตร์
คณะวิทยาการจัดการ
คณะวิทยาศาสตร์และเทคโนโลยี
คณะเทคโนโลยีการเกษตรและเทคโนโลยีอุตสาหกรรม
คณะพยาบาลศาสตร์
คณะนิติศาสตร์และรัฐศาสตร์ (โครงการจัดตั้ง)
คณะสาธารณสุขศาสตร์ (โครงการจัดตั้ง)
หน่วยงานในสังกัด > หน่วยงานสนับสนุน

สำนักงานอธิการบดี
สำนักส่งเสริมวิชาการและงานทะเบียน
บัณฑิตวิทยาลัย
สำนักวิทยบริการและเทคโนโลยีสารสนเทศ
สำนักศิลปะและวัฒนธรรม
สถาบันวิจัยและพัฒนา
สถาบันภาษา
แหล่งข้อมูลอื่น

มหาวิทยาลัยราชภัฏเพชรบูรณ์
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
| ด ค กสถาบันอุดมศึกษาในจังหวัดเพชรบูรณ์ |
| --- | --- |
มหาวิทยาลัยของรัฐ: ราชภัฏเพชรบูรณ์ • การกีฬาแห่งชาติ วิทยาเขตเพชรบูรณ์
สถาบันอุดมศึกษาระบบเปิด: รามคำแหง สาขาวิทยบริการเฉลิมพระเกียรติ จังหวัดเพชรบูรณ์
มหาวิทยาลัยเอกชน: เฉลิมกาญจนา วิทยาเขตเพชรบูรณ์
วิทยาลัย: วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย
หมวดหมู่ • โครงการ • สถานีย่อย
เพียงแค่ใจเรารักกัน (ละครโทรทัศน์)

| เพียงแค่ใจเรารักกัน |
| --- | --- |
ประเภท: โรแมนติก-ดราม่า
สร้างโดย:  บ. กันตนา วิดีโอ โปรดักชั่น จำกัด
เขียนโดย: บทประพันธ์ : ฤารักมิใช่รัก บทโทรทัศน์ : คูนนรุตน์
กำกับโดย: นิรัตติศัย กัลย์จาฤก
แสดงนำ: ศุภวัฒน์ อ่ำประสิทธิ์ นุสบา ปุณณกันต์
ดนตรีแก่นเรื่องเปิด: เพียงแค่ใจเรารักกัน
ประเทศแหล่งกำเนิด:  ประเทศไทย
ภาษาต้นฉบับ: ภาษาไทย
จำนวนตอน: 16 ตอน
การผลิต
ผู้อำนวยการสร้าง: นิรัตติศัย กัลย์จาฤก
สถานที่ถ่ายทำ:  ประเทศไทย
ความยาวตอน: 60 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 5
ออกอากาศ: 9 สิงหาคม 2542 – 28 กันยายน 2542
เพียงแค่ใจเรารักกัน (อังกฤษ: Pieng Kae Jai Rao Ruk Kun)เป็นละครโทรทัศน์ แนวโรแมนติก-ดราม่า สร้างเมื่อปี พ.ศ. 2542 นำแสดงโดย ศุภวัฒน์ อ่ำประสิทธิ์ และ นุสบา ปุณณกันต์ 
จากบทประพันธ์เรื่อง 'ฤารักมิใช่รัก' ของ ชนิตร ภู่กาญจน์ เขียนบทโทรทัศน์โดย คูนนรุตน์ กำกับการแสดงโดย นิรัตติศัย กัลย์จาฤก  ผลิตโดย  บ. กันตนา วิดีโอ โปรดักชั่น จำกัด ออกอากาศทางช่อง 5
เรื่องย่อ

เจนจิรา หรือ เจน เป็นหญิงสาวยุคใหม่ที่มีรูปร่างหน้าตาดี ความสวยที่โดดเด่นทำให้เธอเป็นที่หมายปองของหนุ่มๆ โดยเฉพาะสัญญา เพื่อนชายที่บ้านใกล้กันและรู้จักกันมาตั้งแต่เด็ก แต่เธอไม่ตอบสนองความรู้สึกของเขา วันหนึ่งนิธิชายหนุ่มหุ่นนักกีฬาหน้าตาดี ซึ่งเป็นลูกพี่ลูกน้องของสัญญากลับมาจากออสเตรเลีย สัญญาจึงขอให้นิธิช่วยเป็นพ่อสื่อให้เขากับเจน แต่เรื่องไม่คาดคิดก็เกิดขึ้นเมื่อเจนตกหลุมรักนิธิ และนิธิก็ชอบเจนทั้งสองจึงเริ่มต้นความสัมพันธ์ที่จริงจัง แต่นิธิไม่อยากแต่งงาน เนื่องจากเขากลัวการแต่งงานเป็นที่สุดเพราะในอดีตมีผู้หญิงหลายคนพยายามจะจับเขาแต่งงาน  แต่สำหรับสังคมไทย ผู้หญิงจะอยู่กินกับผู้ชายโดยที่ไม่แต่งงานมันอาจจะดูไม่ดี ที่สำคัญจะทำให้ผู้หญิงเสื่อมเสีย ทั้งสองคบกันจนวันนึงเจนตั้งท้อง ซึ่งทำให้นิธิตกใจและต้องหนีกลับประเทศออสเตรเลีย ทิ้งเจนให้อยู่เผชิญกับการตัดสินของสังคมอย่างโดดเดี่ยวและเดียวดาย ละครเรื่องนี้แสดงให้เห็นถึงความท้าทายของคู่รักหนุ่มสาวที่ต้องการรักกันโดยไม่ต้องแต่งงานในสังคมแบบดั้งเดิม
นักแสดง

| ตัวละคร | นำแสดงโดย |
| --- | --- |
นิธิ: ศุภวัฒน์ อ่ำประสิทธิ์
เจนจิรา: นุสบา ปุณณกันต์
สัญญา: นภัสกร มิตรเอม
ณิชมน: วรรณวิสา นาคะเต
นุกูล: หาญส์ หิมะทองคำ
ดวงมาศ: วาสนา พูนผล
ครรชิต: กลศ อัทธเสรี
ผ่องศรี: วจี อรรถไกวัลวที
บุ๊ค: เจจินตัย อันติมานนท์
เพลงประกอบละคร

'เพียงแค่ใจเรารักกัน' ขับร้องโดย Tum Duo Boyz และ ปนัดดา เรืองวุฒิ ของค่าย แกรมมี่
วิทยาลัยการศึกษา มหาวิทยาลัยพะเยา

| --- | --- |

ชื่อย่อ: วศ./SE
คติพจน์: "เก่งกล้าวิชาการ เชี่ยวชาญวิชาชีพครู" "การศึกษาเป็นฐานรากของมนุษย์"
สถาปนา: 1 ตุลาคม 2556
คณบดี: รศ.ดร. รักษิต สุทธิพงษ์
ที่อยู่: 19 หมู่ 2 ถนนพหลโยธิน ตำบลแม่กา อำเภอเมืองพะเยา จังหวัดพะเยา 56000
สี:   สีชมพู
มาสคอต: เปลวไฟ รูปดอกบัว
สถานปฏิบัติ: โรงเรียนสาธิตมหาวิทยาลัยพะเยา
เว็บไซต์: www.se.up.ac.th
วิทยาลัยการศึกษา มหาวิทยาลัยพะเยา (อังกฤษ: School of Education, University of Phayao) เป็นอีก 1 คณะ/วิทยาลัย ของมหาวิทยาลัยพะเยา มีหน้าที่รับผิดชอบในการผลิตบัณฑิตครู และบุคลากรทางการศึกษา เช่นเดียวกันกับคณะศึกษาศาสตร์/ครุศาสตร์ ของมหาวิทยาลัยอื่นๆ โดยมุ่งเน้นพัฒนานิสิตให้เป็นบุคลากรทางการศึกษาที่มีความแกร่งกล้าวิชาการ และเชี่ยวชาญวิชาชีพครู โดยก่อตั้งขึ้นเมื่อวันที่ 1 ตุลาคม พ.ศ. 2556
ประวัติ

วิทยาลัยการศึกษา เดิมเป็นบัณฑิตวิทยาลัยในสังกัดศูนย์วิทยบริการจังหวัดพะเยา มหาวิทยาลัยนเรศวร และในปี พ.ศ. 2548 ศูนย์วิทยบริการ จังหวัดพะเยา ได้เปลี่ยนเป็นมหาวิทยาลัยนเรศวร พะเยา บัณฑิตวิทยาลัยจึงเปลี่ยนเป็น สำนักงานการศึกษาภาคพิเศษ ต่อมาในวันที่ 16 กรกฎาคม พ.ศ. 2553 มหาวิทยาลัยนเรศวร พะเยา ได้รับการยกฐานะเป็น มหาวิทยาลัยพะเยา สำนักงานการศึกษาภาคพิเศษ จึงได้เปลี่ยนเป็น วิทยาลัยการศึกษาต่อเนื่อง ต่อมาในคราวประชุมสภามหาวิทยาลัยพะเยา ครั้งที่ 5/2556 เมื่อวันที่ 14 กันยายน พ.ศ. 2556 ได้มีมติให้ยุบเลิกวิทยาลัยการศึกษาต่อเนื่องและให้จัดตั้งวิทยาลัยการศึกษา ขึ้นเป็นส่วนงานวิชาการใหม่ตามความในมาตรา 7 (3) มาตรา 8 และมาตรา 21 แห่งพระราชบัญญัติมหาวิทยาลัยพะเยา พ.ศ. 2553 โดยให้มีผลบังคับใช้ตั้งแต่วันที่ 1 ตุลาคม พ.ศ. 2556 เป็นต้นไป กับมอบหมายภารกิจด้านการศึกษา โดยเฉพาะความรับผิดชอบในการบริหารจัดการหลักสูตรด้านการศึกษาทุกระดับทั้งระดับปริญญาตรี ปริญญาโท และปริญญาเอก และให้โอนย้ายพนักงานมหาวิทยาลัยพะเยา ทั้งหมดจากวิทยาลัยการศึกษาต่อเนื่องไปสังกัดวิทยาลัยการศึกษา และให้ย้ายสาขาวิชาการศึกษา จากเดิมที่สังกัดคณะศิลปศาสตร์ มาสังกัดกับวิทยาลัยการศึกษาด้วย ทำให้สามารถดำเนินการบริหารจัดการกิจการได้อย่างต่อเนื่อง
​สาขาวิชา

สาขาวิชาการศึกษา มีแขนงวิชา 10 แขนงวิชา ได้แก่
แขนงวิชาคณิตศาสตร์
แขนงวิชาฟิสิกส์
แขนงวิชาเคมี
แขนงวิชาชีววิทยา
แขนงวิชาพลศึกษา
แขนงวิชาภาษาไทย
แขนงวิชาภาษาอังกฤษ
แขนงวิชาสังคมศึกษา
แขนงวิชาภาษาจีน
ดนตรีและนาฏศิลป์
สาขาวิชาการบริหารการศึกษา
สาขาวิชาหลักสูตรและการสอน
สาขาวิชาเทคโนโลยีทางการศึกษา
สาขาวิชาวัดและประเมินผลการศึกษา
หลักสูตรการศึกษา

| ระดับปริญญาโท | ระดับปริญญาเอก |
| --- | --- |
 หลักสูตรการศึกษามหาบัณฑิต (กศ.ม.) สาขาวิชาการบริหารการศึกษา  สาขาวิชาหลักสูตรและการสอน  สาขาวิชาการเรียนรู้บูรณาการสมอง  สาขาวิชานวัตกรทางการศึกษา  สาขาวิชาสะเต็มศึกษา:  หลักสูตรการศึกษาดุษฎีบัณฑิต (กศ.ด.) สาขาวิชาการบริหารการศึกษา  สาขาวิชาหลักสูตรและการสอน
ทำเนียบคณบดี

| ทำเนียบคณบดีวิทยาลัยการศึกษา มหาวิทยาลัยพะเยา> ลำดับที่ | ทำเนียบคณบดีวิทยาลัยการศึกษา มหาวิทยาลัยพะเยา> รายนามคณบดี | ทำเนียบคณบดีวิทยาลัยการศึกษา มหาวิทยาลัยพะเยา> วาระการดำรงตำแหน่ง |
| --- | --- | --- |
| 1 | รองศาสตราจารย์ ดร.สมบัติ นพรัก | 9 พฤศจิกายน พ.ศ. 2556 – 8 พฤศจิกายน พ.ศ. 2560 |
|  |  | 9 พฤศจิกายน พ.ศ. 2560 - 22 เมษายน พฺศ. 2561 (รักษาการแทน)  |
|  |  | 23 เมษายน พ.ศ. 2561 - 22 เมษายน พ.ศ. 2565  |
| 2 | รองศาสตราจารย์ ดร.รักษิต สุทธิพงษ์ | 23 เมษายน พ.ศ. 2565 –  ปัจจุบัน (2 ปี 244 วัน) |

หมายเหตุ คำนำหน้านามของผู้ดำรงตำแหน่งอธิการบดี เป็นคำนำหน้านามในขณะนั้น
การรับสมัคร

วิทยาลัยการศึกษา มหาวิทยาลัยพะเยา มีโครงการรับนิสิตเข้าทำการศึกษาในหลักสูตรการศึกษาบัณฑิตทั้งสิ้น 4 โครงการ ดังนี้
โครงการรับตรง 10% ของนักเรียนชั้นมัธยมศึกษาปีที่ 6 เปิดรับสมัครสำหรับนักเรียนจำนวน 10% ในระดับชั้นมัธยมศึกษาปีที่ 6 ของโรงเรียน จากโรงเรียนที่ร่วมโครงการ โดยนักเรียนแจ้งความประสงค์ที่ครูแนะแนว/โรงเรียน ของตนเองเพื่อพิจารณาคัดเลือก
โครงการนักเรียนเรียนดี รับสมัครจากนักเรียนหรือนักศึกษาที่กำลังศึกษาในชั้นมัธยมศึกษาปีที่ 6 สายสามัญ ในโครงการจัดการศึกษาปกติ ของโรงเรียนในสังกัดสำนักงานคณะกรรมการการศึกษาขั้นพื้นฐานหรือในสังกัดสำนักงานคณะกรรมการการศึกษาเอกชน หรือเป็นผู้ที่กำลังศึกษาในชั้นเรียนปีการศึกษาสุดท้ายของโรงเรียนพระปริยัติธรรมแผนกสามัญศึกษา ในเขตจังหวัดเชียงใหม่ เชียงราย แพร่ น่าน ลำปาง ลำพูน แม่ฮ่องสอน และพะเยา
ระบบรับตรง (โควตาทั่วประเทศ) รับสมัครจากนักเรียนหรือนักศึกษาที่กำลังศึกษาในชั้นมัธยมศึกษาปีที่ 6 สายสามัญ ในโครงการจัดการศึกษาปกติ ของโรงเรียนในสังกัดสำนักงานคณะกรรมการการศึกษาขั้นพื้นฐานหรือในสังกัดสำนักงานคณะกรรมการการศึกษาเอกชน หรือเป็นผู้ที่กำลังศึกษาในชั้นเรียนปีการศึกษาสุดท้ายของโรงเรียนพระปริยัติธรรมแผนกสามัญศึกษาทั่วประเทศ
โครงการเพิ่มโอกาสทางการศึกษาสู่มหาวิทยาลัยพะเยา  รับสมัครจากนักเรียนหรือนักศึกษาที่กำลังศึกษาในชั้นมัธยมศึกษาปีที่ 6 สายสามัญ ในโครงการจัดการศึกษาปกติ ของโรงเรียนในสังกัดสำนักงานคณะกรรมการการศึกษาขั้นพื้นฐานหรือในสังกัดสำนักงานคณะกรรมการการศึกษาเอกชน หรือเป็นผู้ที่กำลังศึกษาในชั้นเรียนปีการศึกษาสุดท้ายของโรงเรียนพระปริยัติธรรมแผนกสามัญศึกษาทั่วประเทศ
การคัดเลือกบุคคลเข้าศึกษาในสถาบันอุดมศึกษาระบบกลาง (Admissions)  ในปีการศึกษา 2560 เป็นปีแรกที่มาการรับสมัครผ่านระบบกลาง (Admissions) โดยรับสมัครผ่านสมาคมที่ประชุมอธิการบดีแห่งประเทศไทย
ดูเพิ่ม

มหาวิทยาลัยพะเยา
โรงเรียนสาธิตมหาวิทยาลัยพะเยา
รายชื่อคณะศึกษาศาสตร์ในประเทศไทย
แหล่งข้อมูลอื่น

มหาวิทยาลัยพะเยา เก็บถาวร 2013-01-15 ที่ เวย์แบ็กแมชชีน
วิทยาลัยการศึกษา มหาวิทยาลัยพะเยา
| ด ค กรายชื่อคณะศึกษาศาสตร์และครุศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ (ศึกษาศาสตร์) • เกษตรศาสตร์ (ศึกษาศาสตร์และพัฒนศาสตร์) • ขอนแก่น (ศึกษาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • แม่ฟ้าหลวง •  ทักษิณ • ธรรมศาสตร์ • บูรพา • พะเยา • มหาจุฬาลงกรณราชวิทยาลัย • มหามกุฏราชวิทยาลัย • มหิดล • วลัยลักษณ์ • ศรีนครินทรวิโรฒ • ศิลปากร • สงขลานครินทร์ • สวนดุสิต |  |
| มหาวิทยาลัยราชภัฏ | กาญจนบุรี • กำแพงเพชร • จันทรเกษม • ชัยภูมิ • เชียงราย • เชียงใหม่ • เทพสตรี • ธนบุรี • นครปฐม • นครราชสีมา • นครศรีธรรมราช • นครสวรรค์ • บ้านสมเด็จเจ้าพระยา • บุรีรัมย์ • พระนคร • พระนครศรีอยุธยา • พิบูลสงคราม • เพชรบุรี • เพชรบูรณ์ • ภูเก็ต • มหาสารคาม • ยะลา • ร้อยเอ็ด • ราชนครินทร์ • รำไพพรรณี • ลำปาง • เลย • วไลยอลงกรณ์ ในพระบรมราชูปถัมภ์ • ศรีสะเกษ • สกลนคร • สงขลา • สวนสุนันทา • สุราษฎร์ธานี • สุรินทร์ • หมู่บ้านจอมบึง • อุดรธานี • อุตรดิตถ์ • อุบลราชธานี |  |
| สถาบันอุดมศึกษาเอกชน | กรุงเทพธนบุรี • การจัดการปัญญาภิวัฒน์ • การจัดการและเทคโนโลยีอีสเทิร์น • นานาชาติเซนต์เทเรซา • พิชญบัณฑิต • ฟาฏอนี • ฟาร์อีสเทอร์น • ภาคตะวันออกเฉียงเหนือ • รังสิต • วงษ์ชวลิตกุล • สันตพล • หาดใหญ่ • อาศรมศิลป์ • บัณฑิตเอเซีย |  |
| สถาบันการศึกษาเฉพาะทาง   นอกสังกัดกระทรวงศึกษาธิการ | การกีฬาแห่งชาติ • บัณฑิตพัฒนศิลป์ |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยพะเยา |
| --- | --- | --- |
| วิทยาเขต | พะเยา · เชียงราย |  |
| คณะ | เกษตรศาสตร์และทรัพยากรธรรมชาติ · ทันตแพทยศาสตร์ · เทคโนโลยีสารสนเทศและการสื่อสาร · นิติศาสตร์ · พยาบาลศาสตร์ · แพทยศาสตร์ · สาธารณสุขศาสตร์ · เภสัชศาสตร์ · วิบริหารธุรกิจและนิเทศศาสตร์ · วิทยาศาสตร์การแพทย์ · วิทยาศาสตร์ · วิศวกรรมศาสตร์ · ศิลปศาสตร์ · สหเวชศาสตร์ · สถาปัตยกรรมศาสตร์และศิลปกรรมศาสตร์ · รัฐศาสตร์และสังคมศาสตร์ · พลังงานและสิ่งแวดล้อม |  |
| วิทยาลัย | วิทยาลัยการจัดการ กรุงเทพมหานคร · วิทยาลัยการศึกษา |  |
| โรงเรียน | โรงเรียนสาธิตมหาวิทยาลัยพะเยา |  |
| โรงพยาบาล | โรงพยาบาลมหาวิทยาลัยพะเยา · โรงพยาบาลทันตกรรม |  |
หมวดหมู่ • โครงการ • สถานีย่อย
ทศวรรษที่สาบสูญ

อัตราดอกเบี้ยของญี่ปุ่น
ทศวรรษที่สาบสูญ (ญี่ปุ่น: 失われた10年; โรมาจิ: Ushinawareta Jūnen) เป็นความซบเซาทางเศรษฐกิจในญี่ปุ่นที่เกิดขึ้นจากการล้มลงของภาวะฟองสบู่ขึ้นในตลาดสินทรัพย์ในช่วงท้าย ค.ศ. 1991 นักวิจารณ์ใช้ถ้อยคำว่า "ทศวรรษที่สาบสูญ" เมื่อกล่าวถึงภาวะทางเศรษฐกิจในช่วงคริสต์ทศวรรษ 1990 ขณะที่ "20 ปีที่สาบสูญ" (失われた20年) และ "30 ปีที่สาบสูญ" (失われた30年) จะใช้เมื่อกล่าวถึงภาวะทางเศรษฐกิจในช่วงคริสต์ทศวรรษ 2000 และ คริสต์ทศวรรษ 2010 ตามลำดับ
ตั้งแต่ ค.ศ. 1991 ถึง ค.ศ. 2003 เศรษฐกิจของญี่ปุ่นเมื่อวัดด้วยผลิตภัณฑ์มวลรวมภายในประเทศ (GDP) นั้นเติบโตเพียง 1.14% ทุกปี ขณะที่อัตราการเติบโตจริงเฉลี่ยระหว่าง ค.ศ. 2000 ถึง 2010 อยู่เพียงที่ 1% ซึ่งถือว่าอยู่ต่ำกว่าประเทศพัฒนาแล้วอื่น ๆ หนี้สินเพิ่มขึ้นอย่างต่อเนื่องอันเกิดมาจากวิกฤตการณ์การเงินในช่วงภาวะเศรษฐกิจถดถอยครั้งใหญ่ ค.ศ. 2008 ประกอบกับแผ่นดินไหวและคลื่นสึนามิในโทโฮกุ ใน ค.ศ. 2011 และ การระบาดทั่วของโควิด-19 ใน ค.ศ. 2020 ซึ่งทำให้เกิดภาวะเศรษฐกิจถดถอยและก่อความเสียหายต่อระบบเศรษฐกิจญี่ปุ่น
ตลอดช่วง ค.ศ. 1995 ถึง ค.ศ. 2007 ผลิตภัณฑ์มวลรวมภายในประเทศที่เป็นตัวเงิน (Nominal GDP) ของประเทศญี่ปุ่นจาก 5.33 ล้านล้าน ตกลงมาอยู่ที่ 4.36 ล้านล้าน ค่าจ้างแท้จริงตกลงมาที่ประมาณ 5% ขณะที่ประเทศในภาพรวมประสบกับปัญหาระดับราคาหยุดนิ่ง ในปี 2024 เศรษฐกิจญี่ปุ่นเข้าสู่ภาวะถดถอยทางเทคนิค จากการที่ GDP หดตัว 2 ไตรมาสติดต่อกัน ทำให้สูญเสียตำแหน่งประเทศเศรษฐกิจใหญ่อันดับสามของโลกให้เยอรมนี
ในปัจจุบันมีการถกเถียงกันในประเด็นเกี่ยวกับขอบข่ายและเกณฑ์วัดการถดถอยของญี่ปุ่น ผลกระทบทางเศรษฐกิจจากทศวรรษที่สาบสูญถูกยอมรับอย่างดี และผู้กำหนดนโยบายของญี่ปุ่นยังต้องต่อสู้กับผลกระทบที่เกิดขึ้นตามมา